Slegs 6% van Limpopo se munisipaliteite kry skoon verslae - Die Kwêvoël
Slegs 6% van Limpopo se munisipaliteite kry skoon verslae
Die burgerregte-organisasie, AfriForum het sy kommer uitgespreek oor die ouditeur-generaal se verslag wat in Johannesburg bekendgemaak is. Luidens die verslag voldoen slegs 6% van Limpopo se munisipaliteite aan die vereiste standaarde.
Volgens Tiaan Esterhuizen, AfriForum se organiseerder in Limpopo, blyk dit duidelik uit die verslag dat die staat nog geen werklike vordering gemaak het om die bestuursonbevoegdheid in Limpopo se munisipaliteite te verander nie.
Wat AfriForum verder bekommer, is munisipaliteite se ongemagtigde en onreëlmatige uitgawes wat tot R1 miljard beloop.
Daarby is byna R13 miljoen se tenders aan raadslede en munisipale amptenare toegeken. Die ongerymdhede het landswyd met 46% toegeneem vergeleke met verlede jaar.
Die verslag se inhoud spreek vanself. Die feit dat Limpopo se munisipaliteite nie oor die vermoë beskik om dienste te lewer of om amptenare aan te stel wat gemeenskappe na behore kan bedien nie, plaas bykomende druk op gemeenskappe regoor die land.
← Ds Kalfie vier 70 jaar